ⵜⴰⵙⵄⴷⵉⵜ ⵢⴰⵙⵉⵏ

thumb|ⵜⴰⵙⵄⴷⵉⵜ ⵢⴰⵙⵉⵏ ⴳ ⵓⵙⴳⴳⴰⵙ 2015
**ⵜⴰⵙⵄⴷⵉⵜ  ⵢⴰⵙⵉⵏ**  ⵏⵉⵖ   **ⵜⴰⵙⵄⴷⵉⵜ  ⵢⴰⵙⵉⵏ  ⵜⵉⵜⵓⵀ** ⵜⵍⵓⵍ   ⴳ  14  ⵏⵓⵡⴰⵏⴱⵉⵔ  1949  ⴳ  ⴱⵓⴷⵊⵍⵍⵉⵍ, ⵏⵜⵜⴰⵜ   ⴷ  ⵜⴰⵎⴰⵙⵙⴰⵏⵜ   ⵏ   ⵜⵙⵏⴰⴼⴳⴰⵏⵜ, ⴷ  ⵜⵎⵔⵣⵓⵜ   ⵜⴰⴷⵣⴰⵢⵔⵉⵜ, ⵜⴰⵎⵥⴰⵣⵢⵜ  ⴳ   ⵜⴷⵍⵙⴰ   ⵜⴰⵎⴰⵣⵉⵖⵜ. ⵜⴰⵏⵎⵀⴰⵍⵜ  ⵏ   ⵜⵣⵔⴰⵡⵉⵏ  ⴳ  ⵜⵉⵏⵎⵍ   ⵏ   ⵜⵣⵔⴰⵡⵉⵏ  ⵜⵉⵏⴰⴼⵍⴰⵢⵉⵏ  ⴳ   ⵜⵎⴰⵙⵙⴰⵏⵉⵏ  ⵜⵉⵏⴰⵎⵓⵏⵉⵏ. ⵜⴰⵙⵄⴷⵉⵜ  ⵢⴰⵙⵉⵏ   ⵜⵉⵜⵓⵀ, ⵜⵍⵓⵍ  ⴳ   14  ⵏⵓⵡⴰⵏⴱⵉⵔ  1949  ⴳ   ⵓⵙⵓⵏ  ⴰⵜ  ⵙⵉⴷⵉ   ⴱⵕⴰⵀⵉⵎ  ⴳ  ⵜⴳⵔⴰⵡⵜ  ⵏ  ⴱⵓⴷⵊⵍⵍⵉⵍ   ⴳ  ⵍⵇⴱⴰⵢⵍ (ⴷⴷⵣⴰⵢⵔ).

## ⴰⵙⵎⵓⵜⵜⴳ
ⵜⵖⵔⴰ  ⵜⵓⵜⵍⴰⵢⵜ  ⴷ   ⵜⵙⴽⵍⴰ  ⵜⴰⵚⴱⵍⵢⵓⵏⵉⵜ  ⴳ   ⵜⵙⴷⴰⵡⵉⵜ   ⵏ   ⴷⴷⵣⴰⵢⵔ, ⵜⵓⵎⵥⵜ  ⴰⵙⵍⴽⵉⵏ   ⵏⵏⵙ   ⴳ  ⵓⵙⴳⴳⵯⴰⵙ  ⵏ   1980. ⵜⵎⵎⴰⵜⵜⵉ   ⵙ   ⴱⴰⵔⵉⵣ   ⴳ   ⵓⵙⴳⴳⵯⴰⵙ   ⵏ  1987   ⴰⴷ   ⵜⴹⴼⵕ   ⵜⵉⵖⵔⵉ   ⵏⵏⵙ,  ⴳ   ⵓⵙⴳⴳⵯⴰⵙ   1992, ⵜⵓⵎⵥ    ⴷⴷⵓⴽⵜⵓⵕⴰ   ⴳ    ⵜⵙⵏⴰⴼⴳⴰⵏⵜ   ⵙⴳ   ⵜⵙⴷⴰⵡⵉⵜ   ⵏ   ⴱⴰⵔⵉⵣ   ⵚⵓⵕⴱⵓⵏ. ⵜⴷⵡⵍ  ⴹⴰⵕⵜ   ⵏⵏⵙ   ⵜⴰⵏⵎⵀⴰⵍⵜ    ⵏ   ⵜⵣⵔⴰⵡⵉⵏ   ⴳ   ⵜⵉⵏⵎⵍ    ⵏ  ⵜⵖⵓⵔⵉⵡⵉⵏ   ⵜⵉⵏⴼⵍⴰⵢⵉⵏ   ⴳ    ⵜⵎⴰⵙⵙⴰⵏⵉⵏ    ⵜⵉⵏⴰⵎⵓⵏⵉⵏ (EHESS) ⴷ   ⵓⴳⵎⴰⵎ   ⴳ   ⵓⵙⴰⵔⵎ   ⵏ    ⵜⵙⵏⴰⴼⴳⴰⵏⵜ    ⵜⴰⵏⴰⵎⵓⵏⵜ   ⴳ   ⵜⵖⵉⵡⴰⵏⵜ  ⵏ   ⴼⵕⴰⵏⵚⴰ. ⴳ   10  ⴱⵕⴰⵢⵕ  2033,  ⵜⴳⴰ   ⵜⵙⵄⴷⵉⵜ   ⵢⴰⵙⵉⵏ   ⴰⴳⵎⴰⵎ   ⴳ  ⵜⴽⴰⴷⵉⵎⵉⵜ   ⵜⴰⵎⴱⵕⵓⵥⵢⴰⵏⵜ   ⴳ   ⵎⵓⵍⴰⵏⵓ   ⵏⵏⴰ   ⵖⵓⵔ   ⴰⵡⵜⵜⴰⵙ   ⵏ   ⵓⵙⴷⵓⵙ   ⴷ  ⵓⵙⵏⴼⵍ   ⴰⴷⵍⵙⴰⵏ.

## ⴰⵔⵣⵣⵓ
ⵜⵙⴽⵔ ⵜⵙⵄⴷⵉⵜ ⵎⵏⵏⴰⵡ ⵉⵔⵣⵣⵓⵜⵏ ⵅⴼ ⵜⵙⵏⴰⴼⴳⴰⵏⵜ ⵏ ⵜⴷⵍⵙⴰ ⵜⴰⵎⴰⵣⵉⵖⵜ. ⴷⴰ ⵜⵙⵎⵎⵓⵏ ⵜⵎⵢⴰⴷⴰⵙⵜ ⵏⵏⵙ ⵏ ⵜⵙⵏⴰⴼⴳⴰⵏⵜ ⵜⴰⵏⴰⵎⵓⵏⵜ ⴳⵔ ⵓⵙⵜⴰⵍ ⴰⵎⴰⵙⵙⴰⵏ ⴷ ⵜⵙⴽⵍⴰ ⵜⴰⵎⵉⵡⴰⵏⵜ. ⵜⴳⴰ ⵜⴰⵎⵓⵢⵣⴰⵜ ⴳ ⵎⴰⴷ ⵉⵣⴷⵉⵏ ⴷ ⵜⵡⵓⵔⵉ ⵏ ⴱⵓⵔⴷⵢⵓ, ⵜⴳ ⵜⵉⵔⵎⵉⵜⵉⵏ ⵏⵏⵙ ⴳ ⴷⴷⵣⴰⵢⵔ ⴷ ⵉⴹⵉⵚ ⴰⵏⴰⵎⵎⴰⵙ ⵅⴼ ⵜⴼⵍⵙⴰⴼⵜ ⵏⵏⵙ. ⵜⴳ ⵜⴰⵎⵥⵕⵉⴳⵜ ⵏ ⵜⵎⵙⵙⴽⵜⴰⵢ ⵏ ⵊⴰⵏ ⵄⵎⵔⵓⵛ, ⴰⵢⴷⴰ ⵉⵙⵙⵔⵅⴰⵏ ⴰⵔⵎⴰⵙ ⵓⴳⴳⴰⵔ ⵉ ⵢⵉⴹⵉⵚ ⵏⵏⵙ ⵅⴼ ⵜⵙⴽⵍⴰ. ⵜⵙⵙⵓⴳⵓⵔ ⵢⴰⵏ ⵓⵎⴳⵔⴰⵡ, ⴷⴼⴼⵉⵔ ⵜⵎⵜⵜⴰⵏⵜ ⵏ ⵔⴰⴱⴰⵃ ⴱⵍⵄⵎⵔⵉ, ⵏⵏⴰ ⴷⴰⵖ ⵉⵣⵔⵉⵏ ⵅⴼ ⵜⵉⵍⴰⵍⵜ ⵏⵏⵙ ⴳ ⵜⴷⵍⵙⴰ ⵜⴰⵙⴽⵍⴰⵏⵜ ⴳ ⵜⵎⴰⵣⵖⴰ (ⵍⵎⵖⵔⵉⴱ ⵎⵇⵇⵓⵔⵏ), ⵜⵙⵙⵉⵎⵖⵓⵔ ⵙⵉⵙ. ⵜⴳ ⴷⴰⵖ ⵜⴰⵎⵥⵕⵉⴳⵜ ⵏ ⵢⴰⵜ ⵜⴳⵔⵓⵎⵎⴰ ⵏ ⵜⵉⵔⵔⴰ ⵏ ⴱⵓⵔⴷⵢⵓ ⵏⵏⴰ ⴳ ⵜⵙⵔⵙ ⵢⴰⵙⵉⵏ ⵜⴰⵡⵓⵔⵉ ⵏⵏⵙ ⴳ ⵉⵎⵏⴰⴹ ⵏⵏⵙ ⵉⵙⵔⵜⴰⵏⵏ ⵉⴷⵣⴰⵢⵔⵉⵢⵏ.

ⵜⴳⴰ ⵜⴰⵎⵓⵣⴰⵢⵜ ⴳ ⵜⵓⴷⵔⵜ ⵏ ⵉⵖⵔⴼⴰⵏ ⵉⵎⴰⵣⵉⵖⵏ, ⵜⵙⵙⵓⴼⵖ ⴷ ⵜⵥⵕⵉⴳⵉⵏ, ⵜⵙⴰⵡⵍ ⴱⴰⵀⵔⴰ ⵅⴼ ⵉⵎⵔⵙⵉ ⴰⴷ, ⵙⵍⴰⵡⴰⵏⵜ ⴰⴽⴽⵯ ⵎⴰⵏⵎⴽ ⴰ ⵙ ⴰⵔ ⵜⵛⵜⵜⴰ ⵜⴷⵍⵙⴰ ⴷ ⵜⵓⵜⵍⴰⵢⵜ ⵜⴰⵄⵕⴰⴱⵜ ⵜⵉⵎⴰⴳⵉⵜⵉⵏ ⵜⵉⵎⴰⵣⵉⵖⵉⵏ ⴳ ⵜⴰⵙⵓⵜⴰ ⵜⵉⵙ ⵙⵉⵎⵔⴰⵡⵜ (20). ⵜⵖⵔⴰ ⵢⴰⵙⵉⵏ ⵅⴼ ⵜⵓⵜⵍⴰⵢⵜ ⵜⴰⵇⴱⴰⵢⵍⵉⵜ ⴷ ⵜⴷⵍⵙⵉⵡⵉⵏ ⵜⵉⵙⴽⵍⴰⵏⵉⵏ ⵜⵉⵎⴰⵣⵉⵖⵉⵏ ⵙ ⵓⵥⵍⵉⵢ. ⵜⴳⴰ ⵜⵙⵄⴷⵉⵜ ⵜⴰⵏⴱⴰⴹⵜ ⵅⴼ ⵎⴰⵏⵎⴽ ⵙ ⵉⵜⵜⵏⵏⵣⴰⵢ ⵓⵙⵔⵜⵓ ⴷ ⵓⵎⵎⵜⵛ ⵏ ⵜⵎⴰⴳⵉⵡⵉⵏ ⵜⵉⴷⵍⵙⴰⵏⵉⵏ ⴳ ⵜⴷⵍⵙⴰ ⵜⴰⵎⴰⵣⵉⵖⵜ, ⵜⵙⵙⵎⵔⵙ ⵢⴰⵏ ⵓⵙⴰⵜⵉ ⵏ ⴼⵔⵓⵢⴷ ⴳ ⵓⵙⴼⵙⵉ ⴰⴷⵍⵙⴰⵏ. ⵜⴰⵡⵡⵓⵔⵉ ⴰⴷ ⵉⵜⵜⵓⵚⴽⴰ ⴼⵍⵍⴰⵙ ⴳ ⵢⴰⵜ ⵜⵙⵔⵙⵉⵜ (thesis) ⵏⵏⴰ ⴷ ⵉⴹⴼⴰⵕⵏ ⵏ Terhi Lehtinen. *Chacal ou la ruse des dominés* (2001) ⴷ *Si tu m'aimes, guéris-moi* (2006) ⴰⴷ ⵉⴳⴰⵏ ⵙⵏⴰⵜ ⵜⵡⵓⵔⵉⵡⵉⵏ ⵜⵉⴽⴰⴷⵉⵎⵉⵢⵉⵏ ⴰⴽⴽⵯ ⵉⵙⵜⴰⵡⵀⵎⵎⴰⵏ ⵏ ⵢⴰⵙⵉⵏ. ⴳ ⵓⴷⵍⵉⵙ ⵏⵏⵙ ⴰⵏⴳⴳⴰⵔⵓ, ⵜⵙⵔⵙ ⵢⴰⵙⵉⵏ ⵜⴰⴷⵍⵙⴰ ⵜⴰⵎⴰⵣⵉⵖⵜ ⴳ ⵓⵎⵏⴰⴹ ⵏⵏⵙ ⴰⴳⵔⴰⴽⴰⵍ ⵢⵉⵔⵉⵡⵏ, ⵜⵣⵔⵉ ⴰⵙⵏⵓⵃⵢⵓ ⴰⴱⵍⴷⵉ ⴳⵔ ⵜⴷⵍⵙⴰ ⵜⴰⵎⵉⵡⴰⵏⵜ ⴷ ⵜⵎⵉⵔⴰⵢⵜ.

## ⵜⵉⵡⵓⵔⵉⵡⵉⵏ
* 1987: ⵜⴰⵎⴷⵢⴰⵣⵜ   ⵜⴰⵎⴰⵣⵉⵖⵜ  ⴷ   ⵜⵎⴰⴳⵉⵜ: ⵇⴰⵙⵉ  ⴰⴷⵉⴼⵍⵍⴰ  ⵀⵉⵕⵓⵍ  ⵏ  ⴰⵜ   ⵙⵉⴷⵉ  ⴱⵕⴰⵀⵉⵎ, ⴱⴰⵔⵉⵣ, ⵜⴰⴷⴷⴰⵔⵜ    ⵏ   ⵜⵎⴰⵙⵙⴰⵏⵉⵏ   ⵏ   ⵓⴼⴳⴰⵏ, ⴰⵙⵎⵏⵉⴷ  ⵎⵓⵍⵓⴷ   ⵎⵄⵎⵎⵔⵉ.
* 1987: ⵉⵣⵍⵉ  ⵏⵉⵖ  ⵜⴰⵢⵔⵉ    ⵉⵜⵜⵓⵔⴰⵔⵏ   ⴳ   ⵍⵇⴱⴰⵢⵍ, ⴰⵙⵎⵏⵉⴷ   ⴱⵢⵉⵔ  ⴱⵓⵕⴷⵢⵓ, ⴱⴰⵔⵉⵣ, ⵜⴰⵎⴰⵙⵙⴰⵏⵜ   ⵏ   ⵜⵎⴰⵙⵙⴰⵏⵉⵏ   ⵏ   ⵓⴼⴳⴰⵏ  (ISBN 273510253X).
* 1989:  ⴰⵢⵜ   ⵎⵏⴳⵍⴰⵜ   ⴷⴰ   ⵉⵜⵜⵉⵔⵉⵔ, ⵉⵣⵍⴰⵏ   ⵉⵎⴰⵣⵉⵖⵏ   ⵉⵜⵔⴰⵔⵏ, ⴱⴰⵔⵉⵣ, La Découverte, (ISBN 2707118877) ⴰⵙⵎⵏⵉⴷ   ⴽⴰⵜⵉⴱ  ⵢⴰⵙⵉⵏ.
* 1992: ⵍⵇⴱⴰⵢⵍ. ⵉⴼⵔⴷⵉⵙⵏ  ⵏ   ⵓⵔⵎⴰⵙ   ⵏ   ⵜⵎⴰⴳⵉⵜ  ⵜⴰⵎⴰⵣⵉⵖⵜ   ⴳ  ⴷⴷⵣⴰⵢⵔ, ⴱⴰⵔⵉⵣ GDM  (ISBN 2-906589-13-6).
* 1992: ⵜⴰⵢⵔⵉ  ⴷ  ⵉⵎⴰⵔⵓⵔⵏ  ⴷ   ⵡⴰⵎⵓⵏⵏ  ⴳ  ⵢⵉⵥⵥⵍⵎⴹ   ⵏ   ⵢⵉⴼⵔⵉⵇⵢⴰ    ⴷ    ⵜⵏⵣⵔⵓⴼⵜ, ⴱⴰⵔⵉⵣ, ⵍⴰⵕⵎⴰⵜⴰⵏ (ISBN 2738417620).
* 1993: ⵉⵎⴰⴽⵔⵏ   ⵏ   ⵜⴰⴽⴰⵜ, ⴱⴰⵔⵉⵣ, La Découverte, (ISBN 2707122890)
* 1995: ⵛⴰⵔⵉⴼ  ⵅⴷⴷⴰⵎ  ⵏⵉⵖ  ⵜⴰⵢⵔⵉ  ⵏ  ⵜⵥⵓⵕⵉ, La Découverte, (ISBN 2707124192)
* 1995: ⵜⴰⵎⴷⴰⵢⵜ   ⵏⵉⵖ  ⵉⵎⵏⵖⵉ   ⵏ   ⵢⴰⵜ  ⵜⵎⵖⴰⵔⵜ   ⵜⴰⴷⵣⴰⵢⵔⵉⵜ: ⵜⴰⵙⵏⵜⴰⵢⵜ   ⴳ  ⵜⵕⵓⵏⴱⵓⵍⵓⵊⵉⵜ   ⵏ   ⵡⴰⵟⵟⴰⵏ, ⴱⴰⵔⵉⵣ, ⴰⵡⴰⵍ/ publisud, (ISBN 2866007581)
* 1996: ⵏⵡⴰⵕⴰ, ⴰⴷⵍⵉⵙ   ⵏ   ⵜⵎⴷⵢⴰⵣⵜ  ⵏ   ⵢⴰⵜ   ⵜⵎⵖⴰⵔⵜ   ⵜⴰⵇⴱⴰⵢⵍⵉⵜ.

## ⵉⵙⴰⵖⵓⵍⵏ